CELEX: 52015PC0281
Language: lt
Date: 2015-05-27
Title: Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo, kad iš 2016 m. biudžeto būtų skirta lėšų avansams mokėti

EUROPOS KOMISIJA
            Briuselis, 2015 05 27
            COM(2015) 281 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl ES solidarumo fondo lėšų mobilizavimo, kad iš 2016 m. biudžeto būtų skirta lėšų avansams mokėti
            
               
         
         
            
               AIŠKINAMASIS MEMORANDUMAS
            
            
               2013 m. gruodžio 2 d. Tarybos reglamente (ES, EURATOM) Nr. 1311/2013, kuriuo nustatoma 2014–2020 m. daugiametė finansinė programa
                  1
               , ypač jo 10 straipsnyje numatyta galimybė mobilizuoti Europos Sąjungos solidarumo fondo lėšas, neviršijant viršutinės metinės 500 mln. EUR (2011 m. kainomis) ribos ir viršijant atitinkamų finansinės programos išlaidų kategorijų ribas.
            
            
               2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  2
                11 punkte nustatytos Fondo mobilizavimo sąlygos.
            
            
               Fondo lėšų gavimo sąlygos išsamiai išdėstytos Tarybos reglamente (EB) Nr. 2012/2002
                  3
               , kuriame numatyta, kad į biudžetą įtraukiama 50 000 000 EUR įsipareigojimų asignavimų ir mokėjimų asignavimų neviršijanti suma avansams mokėti.
            
            
               Komisija šias sumas įtraukia į 2016 m. biudžeto projektą.
            
            
               Pasiūlymas
            
            
               EUROPOS PARLAMENTO IR TARYBOS SPRENDIMAS
            
            
               dėl ES solidarumo fondo lėšų mobilizavimo, kad iš 2016 m. biudžeto būtų skirta lėšų avansams mokėti
            
            
               EUROPOS PARLAMENTAS IR EUROPOS SĄJUNGOS TARYBA,
            
            
               atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą
                  4
               , ypač į jo 4a straipsnio 4 dalį,
            
            
               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  5
               , ypač į jo 11 punktą,
            
            
               atsižvelgdami į Europos Komisijos pasiūlymą,
            
            
               kadangi:
            
            
               (1)Europos Sąjungos solidarumo fondo (toliau – Fondas) tikslas – užtikrinti Sąjungai galimybę greitai, veiksmingai ir lanksčiai reaguoti nelaimės atvejais ir parodyti solidarumą su nelaimių ištiktų regionų gyventojais;
            
            
               (2)didžiausia Fondo suma neviršija 500 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 10 straipsnyje
                  6
               ;
            
            
               (3)Reglamento (EB) Nr. 2012/2002 4a straipsnio 4 dalyje numatyta, kad 50 000 000 EUR suma skiriama avansams mokėti tam naudojant Sąjungos bendrojo biudžeto asignavimus;
            
            
               (4)todėl Fondo lėšos turėtų būti mobilizuojamos, kad būtų skirta 50 000 000 EUR suma avansams mokėti,
            
            
               
            
               PRIĖMĖ ŠĮ SPRENDIMĄ:
            
         
         
            
               1 straipsnis
            
            
               2016 finansinių metų Europos Sąjungos bendrajame biudžete iš Europos Sąjungos solidarumo fondo mobilizuojama 50 000 000 EUR įsipareigojimų ir mokėjimų asignavimų suma.
            
            
            
               2 straipsnis 
            
            
               Šis sprendimas skelbiamas Europos Sąjungos oficialiajame leidinyje.
            
            
               Priimta Briuselyje
            
            
               
                  Europos Parlamento vardu
                        Tarybos vardu
               
               
                  Pirmininkas
                        Pirmininkas
               
            
         
         
            
                  
                     (1)
                  OL L 347, 2013 12 20, p. 884.
               
               
                  
                     (2)
                  OL C 373, 2013 12 20, p. 1.
               
               
                  
                     (3)
                  OL L 311, 2002 11 14, p. 3.
               
               
                  
                     (4)
                  OL L 311, 2002 11 14, p. 3. 
               
               
                  
                     (5)
                  OL C 373, 2013 12 20, p. 1.
               
               
                  
                     (6)
                  OL L 347, 2013 12 20, p. 884.